दशक में तीन बार घटा लाखनमाजरा चौक, बनवाने वाले का पता नहीं
राष्ट्रीयराजमार्ग 71 राज्य राजमार्ग 16ए की क्रॉसिंग पर बना चौक एक खास वजह से चर्चा का विषय बना हुआ है। दरअसल, एक दशक में उक्त चौक का साइज तीसरी बार घटाया गया है। मगर इस चौक का जीर्णोद्धार ही परेशानी का सबब बन गया है। चौक से निकली मिट्टी चौक के साथ ही छोड़ दी गई है। इससे आने-जाने वाले वाहनों के चलते दिनभर धूल उड़ती रहती है। जोकि राहगीरों आसपास के दुकानदारों के लिए परेशानी का सबब बन गया है। वहीं, जब इस बारे में एसडीओ पीडब्ल्यूडी बीएंडआर अनिल रोहिल्ला से बात की गई तो उन्होंने चौक के निर्माण को लेकर जो कहा उससे असमंजस की स्थिति बन गई है।
उन्होंने कहा कि चौक निर्माण के बारे में उन्हें कोई जानकारी नहीं है। उन्होंने बताया कि संभव हो की इस पंचायती राज के तहत बनवाया गया हो, लेकिन जब इस बारे में बीडीपीओ राजपाल चहल से बात की गई तो उन्होंने बताया कि उनके पास चौक निर्माण के लिए प्रस्ताव आया था, मगर निर्माण पंचायतीराज के तहत नहीं करवाया गया है। चौक के आसपास लगते दुकानदारों का कहना है कि काम लीपापोती के लिहाज़ से किया गया है। दुकानदारों का कहना है कि रोहतक जींद रोड के डिवाइडरों के कोनों का भी निर्माण किया गया है, लेकिन उनमें मिट्टी डालकर उन्हें भरा नहीं गया। जबकि चार कदम की दूरी पर ही चौक का साइज घटाने के चलते बची मिट्टी वहीं छोड़ दी गई है।
नहीं लगाए गए रिफ्लेक्टर, हफ्ते भीतर ही टूटे डिवाइडर :
इसनिर्माण में चौक या डिवाइडरों पर कोई रिफ्लेक्टर नहीं लगाए गए, इसके चलते निर्माण के एक सप्ताह में ही वाहनों के टकराने से डिवाइडर टूट चूका है।
एनएच 71 राज्य राजमार्ग 16ए की क्रॉसिंग पर हुए निर्माण से अधिकारी अनजान
hin_Deva hin_Deva hin_Deva hin_Deva hin_Deva mag_Deva